Γεώργιος Χιωτάκης

Ο Γεώργιος Λ. Χιωτάκης του Λογοθέτη και της Βενετίας (Απέρι Καρπάθου, 23 Απριλίου 1922 - Ρόδος, 22 Σεπτεμβρίου 2014) ήταν Έλληνας δικηγόρος και πολιτικός από τα Δωδεκάνησα. Διετέλεσε βουλευτής Δωδεκανήσου του ΠΑΣΟΚ από το 1981 ως το 1989.Θητεία του Γ. Χιωτάκη στη Βουλή, ιστότοπος της Βουλής των Ελλήνων, ανάκτηση 30-9-2014.

 Βιογραφικό 
Γεννήθηκε στην Κάρπαθο (στο χωριό Απέρι)  και σπούδασε Νομικά στο Πανεπιστήμιο των Αθηνών. Είχε δίπλωμα από το Ιταλικό Διδασκαλείο της Ρόδου και εργάστηκε ως δάσκαλος σε σχολεία της Καρπάθου και ως δικηγόρος του Αρείου Πάγου στη Ρόδο ως τη συνταξιοδότησή του, το 1997.Σήμερα κηδεύεται ο Γιώργος Χιωτάκης, Η Ροδιακή, ηλεκτρονική έκδοση, 24-9-2014. 

Ανέπτυξε αντιστασιακή δράση και ηγήθηκε αντιστασιακής ομάδας εναντίον των Ιταλών στο χωριό του. Ήταν αρχικά μέλος της Ένωσης Κέντρου, με την οποία ήταν υποψήφιος βουλευτής το 1963 και το 1964 χωρίς να εκλεγεί.Πέθανε ο πρώην βουλευτής και ιστορικό στέλεχος του ΠΑΣΟΚ Γιώργος Χιωτάκης, To Βήμα, ηλεκτρονική έκδοση, 23-9-2014.

Το 1951 ίδρυσε την Ένωση για την Τουριστική Ανάπτυξη της Δωδεκανήσου.

Το 1959 και το 1964 εξελέγη δημοτικός σύμβουλος Ρόδου, ενώ το 1964 διετέλεσε για μικρό χρονικό διάστημα Δήμαρχος Ρόδου. Κατά τη χούντα του 1967 συνελήφθη και του απαγορεύτηκε η έξοδος από την Ελλάδα, καθώς ήταν φίλος του Μανδηλαρά.

Ήταν ιδρυτικό μέλος του ΠΑΣΟΚ Δωδεκανήσων και εξελέγη βουλευτής δύο φορές με το εν λόγω κόμμα, έχοντας κερδίσει τις εκλογές του 1981 και του 1985. 

Συνεργάστηκε με διάφορες εφημερίδες και συνέγραψε 8 βιβλία.Μαρίλια Φούρλα, Πέθανε ο πρώην βουλευτής Γιώργος Χιωτάκης, εφημερίδα Δημοκρατική, ηλεκτρονική έκδοση dimokratiki.gr, 23-9-2014.

Πέθανε σε ηλικία 92 ετών το 2014. Με τη σύζυγό του Άννα απέκτησαν 4 κόρες και 10 εγγόνια.

 Παραπομπές 

Κατηγορία:Έλληνες δικηγόροι του 20ού αιώνα
Κατηγορία:Δήμαρχοι Ρόδου
Κατηγορία:Βουλευτές Δωδεκανήσου
Κατηγορία:Βουλευτές εκλεγμένοι με το ΠΑΣΟΚ
Κατηγορία:Κάρπαθος